open-index/open-wikipedia-markdown huggingface dataset:
Likino-Duljovo

**Likino-Duljovo** () on kaupunki Moskovan alueen Orehovo-Zujevon piirissä Venäjällä. Se sijaitsee Meštšoran alangon reunalla 98 kilometriä Moskovasta koilliseen. Kaupungin kautta kulkee Orehovo-Zujevon ja Kurovskojen välinen rautatie (Duljovon asema). Asukkaita on 31&nbsp;321 henkeä (vuonna 2010).

1870-luvulla paikalle perustettiin kutomo, jonka ympärille syntyi työläisasutus. Vuonna 1930 yhdistetyistä Likinon ja Duljovon taajamista tuli kaupunki vuonna 1937. Nykyään siellä on mm. suuri posliinitehdas, tekstiilitehdas ja linja-autotehdas. Nähtävyyksiin kuuluu Konstantin Melnikovin 1930-luvun alussa suunnittelema konstruktivistinen posliinitehtaan kulttuuritalo.

## Lähteet

### Lähteet joihin ei viitata

## Aiheesta muualla

* Kaupungin kotisivut   (ld-gorod.ru)
* Epävirallinen kaupunkisivusto 
* Toinen kaupunkisivusto
Vallankumouksellinen kommunistinen puolue

**Vallankumouksellinen kommunistinen puolue** () on yhdysvaltalainen maolainen kommunistinen puolue, jota johtaa Bob Avakian. Puolue julkaisee *Revolution*-lehteä.

Ideologialtaan marxilais-leniniläis-maolainen puolue on perustettu vuonna 1975.

Puolueen aktiivi Damián García kuoli 22. huhtikuuta 1980 henkirikoksen uhrina Los Angelesissa. Hän oli kaksi viikkoa aiemmin nostanut Alamon ylle punaisen lipun Teksasin lipun tilalle. Puolueen mukaan Garcían kuolema oli poliisin toimeenpanema salamurha.

## Lähteet

## Aiheesta muualla
* Puolueen lehden viralliset sivut
Tunturikarhunsammal

**Tunturikarhunsammal** (*Polytrichastrum sexangulare*) on pohjoisessa esiintyvä kenttäkerroksien pystykasvuinen lehtisammallaji. Se kuuluu *[[Polytrichaceae]]*-heimoon ja vuorikarhunsammalten sukuun. Läheltä katsottuna tunturikarhunsammal näyttää pikkuruisilta männyn taimilta. Yleisväriltään se on ruskeanvihreä. Tunturikarhunsammal kasvaa muutaman senttimetrin korkuiseksi.

Tunturikarhunsammalta esiintyy ainoastaan Peräpohjolassa, Metsä-Lapissa ja Tunturi-Lapissa. Peräpohjolassa ja Metsä-Lapissa se on alueellisesti uhanalainen. Valtakunnallisessa uhanalaisuusluokittelussa tunturikarhunsammal on elinvoimainen. Sirppiahmansammal (*Kiaeria falcata*) on tunturikarhunsammalen seuralaislaji.

Itiöpesäkkeet ovat harvinaisia, ja jos niitä löytyy, ne ovat pieniä. Tunturikarhunsammal on kaksikotinen.

## Lähteet
Liski (kaupunki)

**Liski** () on kaupunki Voronežin alueella Venäjällä. Se sijaitsee Donin rannalla 98 kilometriä Voronežista kaakkoon. Kaupunki on Liskin piirin keskus. Siellä risteytyvät Voronežin ja Millerovon sekä Harkovan ja Balašovin väliset rautatiet. Vuoden 2021 väestönlaskennan mukaan kaupungissa oli 54 147 asukasta.

1500-luvulta lähtien paikalla sijaitsivat Novaja Pokrovkan, Liskin ja Zalužnojen kylät. Vuonna 1870 rakennettiin Liskin rautatieasema. Vuonna 1937 asemataajamasta tuli kaupunki. Vuodesta 1918 lähtien paikkakunnan nimenä oli *Svoboda*, vuodesta 1943 Liski, vuodesta 1965 Romanian kommunistipuolueen johtajan mukaan *Georgiu-Dež* ja vuodesta 1991 jälleen Liski. Toisen maailmansodan aikana saksalaisten hyökkäys pysäytettiin Donin oikealle rannalle. Zalužnojen ja Liskin kylät tuhoutuivat täysin kovissa taisteluissa. Nykyään kaupungissa on lähinnä rautatieliikennettä palvelevia yrityksiä sekä elintarviketeollisuutta.

Kuva:Liski zhdvokzal.JPG|Liskin rautatieasema.
Kuva:Liski Avtovokzal.jpg|Liskin linja-autoasema rautatieaseman aukiolla.
Kuva:Lizki korona.JPG|Kauppakeskus Korona.

## Lähteet

## Aiheesta muualla

* Liskin piirin ja kaupungin sivusto
Liski

**Liski** on karjalainen sukunimi Karjalankannakselta. Liski tulee lainasanasta, joka tarkoittaa kettua. Sukunimen vanhin tunnettu muoto on Liske ja sen kantajana on kirjattu ylös vanhoissa kirkonkirjoissa rälssitalonpoika Canutus "Nuutti" Jöransson Liske, Valkjärvi (n. 1684 - n. 1751).

Liski voi viitata seuraaviin asioihin ja henkilöihin:

;paikkoja

* Liski, kaupunki Venäjällä

;henkilöitä

* Erkki Liski (1947–2023), tilastotieteen professori Tampereen yliopistossa
* Jari Liski, (s. 1967), suomalainen metsätieteilijä ja tutkimusprofessori
* Jarno Liski (s. 1984), suomalainen toimittaja ja tietokirjailija
* Jussi Liski, suomalainen muusikko
* Kaisa Liski, suomalainen kiinteistövälittäjä
* Matti Liski, suomalainen taloustieteilijä ja professori
* Mia Mironoff, ent. *Mia Liski* (s. 1967), suomalainen tanssitaiteilija, rehtori, näyttelijä ja kulttuurivaikuttaja
* Petri Liski (s. 1965), suomalainen näyttelijä, juontaja ja muusikko
* Paavo Liski (1939–2005), suomalainen näyttelijä, teatteriohjaaja ja -johtaja ja professori
* Tommi Liski (s. 1971), suomalainen näyttelijä ja käsikirjoittaja.
Livny

**Livny** () on kaupunki Orjolin alueella Venäjällä. Se sijaitsee Donin sivujoen Sosnan varrella 154 kilometriä Orjolista kaakkoon. Kaupunki on Livnyn piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Livnyn kautta kulkee Verhovjen ja Marmyžin välinen rautatielinja sekä Orjolin ja Jeletsin välinen maantie. Asukkaita on 51&nbsp;900 henkeä (vuonna 2005).

Kaupunki tunnetaan 1100-luvulta lähtien. 1200-luvulla sen hävittivät mongolit. Boris Godunovin määräyksestä rakennettiin vuonna 1586 linnoitus, jonka viereen syntyi esikaupunki. Livny oli yksi Ivan Bolotnikovin talonpoikaiskapinan keskuksia vuosina 1606–1607. Vuosisadan puolivälissä se menetti sotilaallisen merkityksensä. Kaupunginoikeudet Livny sai vuonna 1708 ja vuonna 1778 siitä tuli Orjolin lääniin kuuluneen kihlakunnan keskus. Toisen maailmansodan aikana kaupunki oli jonkin aikaa saksalaisten miehittämä ja kärsi suuria vahinkoja. Nykyään siellä on lähinnä kone- ja laite- sekä elintarviketeollisuutta.

Nähtävyyksiä ovat Sosnajoen yläpuolella kohoava vuonna 1592 perustettu Sergein luostari sekä keskustan klassistiset rakennukset.

## Lähteet
* 

## Aiheesta muualla

* Epävirallinen kaupunkisivusto 
* Livny Orjolin alueen sivustolla
Esprit (yritys)

**Esprit** on alkujaan yhdysvaltalainen vuonna 1968 San Franciscossa perustettu vaatemerkki ja -yritys. Yrityksen ovat perustaneet Susie ja Douglas Tompkins. Sen nykyinen emoyhtiö Esprit Holdings Limited on ollut vuodesta 1993 lähtien listattuna Hongkongin pörssissä, ja sen osake kuuluu Hang Seng -indeksiin. Esprit'n pääkonttorit sijaitsevat Hongkongissa ja Saksassa.

Esprit toimii yli 40 maassa, joissa sillä on yhteensä yli 900 liikettä. Yrityksellä on lisäksi yli 8&nbsp;500 jälleenmyyjää. Espritillä on toiminnassa myös verkkokauppa. Esprit’n kanta-asiakasohjelma on nimeltään Esprit Friends.

Esprit’n tuotteet valmistetaan lähinnä Kiinassa (54&nbsp;%), Bangladeshissä (8&nbsp;%), Turkissa (8&nbsp;%), Vietnamissa (6&nbsp;%) ja muissa Aasian maissa (9&nbsp;%).

Suomessa Esprit toimi tanskalaisen Esprit de Corp. Danmark A/S:n sivuliikkeen kautta. Tanskalaisyhtiön omisti Alankomaiden Antilleille rekisteröity Efe (Investments-Ii) N.V.

Esprit’n mainoskasvoina ovat toimineet muiden muassa mallit Gisele Bündchen ja Christy Turlington.

Vuonna 2024 Esprit oli kaatumassa konkurssiin. Sveitsin ja Belgian yhtiöt haettiin konkurssiin maaliskuussa, Saksan yhtiöt toukokuussa ja Tanskan yhtiö kesäkuussa 2024. Suomen yksikkö oli Tanskan sivuliike, ja kaikki Suomen myymälät ja verkkokauppa suljettiin ja työntekijät irtisanottiin.

## Historiaa
Susie ja Doug Tompkins aloittivat vaatteiden myynnin San Franciscossa pakettiautonsa tavaratilasta. 

Esprit alkoi kansainvälistyä, kun Tompkinsit tapasivat Michael Yingin. Hänen avullaan perustettiin Esprit Far East, ja hänestä tuli myöhemmin yrityksen osakas ja lopulta hallituksen puheenjohtaja. Vuonna 1978 yrityksen myynti ylitti 100 miljoonaa dollaria, ja Hongkongin lisäksi laajenettiin toimintaa Saksaan ja muualle Eurooppaan. 

1980-luvulla Esprit toteutti menestyksekkään ”Real People” -kampanjan, jonka kuvasi sittemmin Benettonin mainonnalla hätkähdyttänyt italialainen Oliviero Toscani. Esprit Europen pääkonttorin Düsseldorfin lähelle piirsi Memphis-ryhmän arkkitehti Ettore Sottsass, joka suunnitteli myös Esprit’n myymäläsisustuksia.

Vuonna 2002 yrityksen erillisinä toimineet Euroopan ja Pohjois-Amerikan yksiköt sulautettiin Hongkongin pörssissä vuodesta 1993 noteerattuun Esprit Holdings Limitediin.

Vuonna 2012 Esprit ilmoitti sulkevansa kaikki jäljellä olevat 93 vähittäisliikettään Yhdysvalloissa ja Kanadassa, koska ne tuottivat tappioita.

### Valikoima

Esprit’n valikoimiin kuuluvat lasten, miesten ja naisten vaatteet ja asusteet sekä erilaiset kodin sisustustuotteet. Esprit’n valikoima jakautuu seuraaviin mallistoihin:

* Esprit Casual
* Esprit Collection 
* edc by Esprit
* Esprit Sports
* Esprit Lifestyle & Home

## Lähteet

## Aiheesta muualla
Munchkin

**Munchkin** voi tarkoittaa ainakin seuraavia:

* munchkin, kissarotu
* munchkin, koirarotu
* *[[Munchkin (korttipeli)|Munchkin]]*, Steve Jacksonin kehittämä korttipeli
* maiskiset (engl. *Munchkins*), satuolentoja L. Frank Baumin lastenkirjassa *[[Ihmemaa Oz (kirja)|Ihmemaa Oz]]* ja sen jatko-osissa sekä sovituksissa.
Ville Majamaa

**Ville Majamaa** (s. 13. maaliskuuta 1976 Tampere) on suomalainen näyttelijä. Hänellä on ollut vuodesta 2008 kiinnitys Tampereen Teatteriin, mitä ennen hän työskenteli freelancerina. Majamaa on vieraillut myös esimerkiksi Pyynikin kesäteatterissa, Rauman Kesäteatterissa ja Teatteri Telakalla.

Majamaa valmistui teatteritaiteen maisteriksi Tampereen yliopiston näyttelijäntyön laitokselta vuonna 2004.

Majamaan teatterirooleihin lukeutuvat muun muassa Hugo Simbergin rooli monologinäytelmässä *Hugo Simbergin Siivet*, Elwoodin rooli *Blues Brothers Party* -tuotannossa ja roolit Tampereen Teatterin näytelmissä *Juhlat* ja *Pudotuspeli*. Hän on näytellyt myös lyhytelokuvissa ja muun muassa televisiosarjoissa *[[Joulukalenteri: Porokuiskaajan arvoitus]]* (2014) ja *[[Haamukirjoittaja (televisiosarja)|Haamukirjoittaja]]* (2015).

## Filmografia
### Elokuvat

### Lyhytelokuvat

### Televisiosarjat

## Lähteet

## Aiheesta muualla
* Ville Majamaa Tampereen Teatterin verkkosivuilla
Vuorikarhunsammal

**Vuorikarhunsammal** (*Polytrichastrum alpinum*) on pystykasvuinen lehtisammallaji. Se kuuluu *[[Polytrichaceae]]* -heimoon ja vuorikarhunsammalten sukuun. Vuorikarhunsammalta esiintyy koko Suomessa. Uhanalaisuusluokittelussa se on elinvoimainen. Vuorikarhunsammalta kasvaa esimerkiksi kallioiden varjoisilla seinämillä ja tunturikankailla. Se on kaksikotinen, itiöt ovat melko pieniä.

## Muunnokset
Vuorikarhunsammalesta on kolme muunnosta:
**Polytrichastrum alpinum* var. *alpinum*
**Polytrichastrum alpinum* var. *fragile*
**Polytrichastrum alpinum* var. *septentrionale*

## Lähteet
Delta (albumi)

__NOTOC__
**Delta** on australialaisen laulajan Delta Goodremin albumi vuodelta 2007. Goodrem on kuvaillut albumin musiikin olevan tunnelmaltaan "valoisampaa" kuin edellisen synkempiä teemoja käsitelleen Mistaken Identity -albumin musiikki.

## Kappaleet

### Alkuperäispainos
# 
# 
# 
# 
# 
# 
# 
# 
# 
# 
# 
# 
# 

### Japanin painos
# Believe Again &mdash; 5:48
# In This Life &mdash; 3:47
# Possessionless &mdash; 4:22
# God Laughs &mdash; 4:09
# You Will Only Break My Heart &mdash; 3:03
# The Guardian &mdash; 3:48
# Bare Hands &mdash; 3:44
# Woman &mdash; 4:30
# I Can’t Break It To My Heart &mdash; 4:00
# Brave Face &mdash; 3:45
# One Day &mdash; 3:38
# Angels in the Room &mdash; 4:22
# 
# 

### Yhdysvaltain painos
# Believe Again &mdash; 5:48
# In This Life (remix) &mdash; 3:47
# Possessionless &mdash; 4:22
# 
# Bare Hands &mdash; 3:44
# God Laughs &mdash; 4:09
# You Will Only Break My Heart &mdash; 3:03
# Woman &mdash; 4:30
# Brave Face &mdash; 3:45
# I Can’t Break It To My Heart &mdash; 4:00
# One Day &mdash; 3:38
# Angels in the Room” &mdash; 4:22
# 

;B-puolet
* Breathe In, Breathe Out (In This Life)
* Take Me Home (In This Life)
* Fortune & Love (Believe Again)
* Fever (Believe Again)
* Unsure (Believe Again)
* Black Velvet (live) (You Will Only Break My Heart) 
* Burn For You (live) (I Can’t Break To My Heart)
* Edge of Seventeen (live) (I Can’t Break To My Heart)

## Arvostelut
* Allmusic: 

## Lähteet
Lisa Miskovsky

**Lisa Miskovsky** (s. 9. maaliskuuta 1975 Obbola, Umeå) on ruotsinsuomalainen muusikko. Hänen äitinsä on suomalainen, ja isä on kotoisin Tšekistä. 

Miskovskyn kappale ”Still Alive” on *[[Mirror’s Edge]]* -videopelin tunnusmusiikki. Miskovsky laulaa myös In Flames -yhtyeen ''Come Clarity'' -albumin kappaleessa ”Dead End”.

Miskovsky osallistui vuoden 2012 Ruotsin kansalliseen euroviisukarsintaan Melodifestivaleniin kappaleella ”Why Start a Fire”.

## Aiheesta muualla
* Virallinen kotisivu 
*
Oulun keskusaukio

**Oulun keskusaukio** (oik. **Rotuaarinaukio**) on aukio Oulun keskustassa Pakkahuoneenkadun ja Kirkkokadun risteyksessä. Aukio kuuluu osana kävelykatu Rotuaariin.

Keskusaukio on rakennettu vasta sotien jälkeen. Jatkosodan pommitukset helmikuussa 1944 olivat tuhonneet Kirkkokatu 15:n ja 17:n puiset kauppatalot. Näille palotonteille suunniteltiin uusi keskusaukio Meurman-Ervin asemakaavassa 1947. Asemakaavassa aukiota reunustivat viisikerroksiset talot. Suunnitellessaan uudisrakennusta pommituksissa tuhoutuneen Pohjalaisen Kirjakaupan tilalle, kiinteistöyhtiö Pohjolan Kirja lupasi luovuttaa osan tontistaan yleiseksi aukioksi, jos kaupunki antaisi rakentaa kuusikerroksen talon. Kaupunginvaltuusto hyväksyi asemakaavamuutoksen alkuvuodesta 1948. Arkkitehti Uki Heikkisen suunnittelema uudisrakennus valmistui tammikuussa 1954. Asemakaavamuutos olisi mahdollistanut myös toisen tuhoutuneen talon korvaamisen kuusikerroksisella rakennuksella, mutta tontille rakennettu Sokos-tavaratalo toteutettiin vain kaksikerroksisena. Aukion suunniteltu ulkoasu toteutui vasta vuonna 2003, kun Sokos-tavaratalo purettiin ja Osuuskauppa Arina rakensi tontille nykyisen hotellin.

Kirkkokadun toisella puolella keskusaukiota reunustavat jugendtyyliset kivirakennukset: arkkitehti Valter Thomén suunnittelema Pallaksen talo vuodelta 1907 ja arkkitehti Wivi Lönnin suunnittelema Oulun aluesäästöpankin talo vuodelta 1911.

Keskusaukio toimi pysäköintialueena kunnes kävelykatu Rotuaari rakennettiin. Aukion keskellä on arkkitehti Seppo Valjuksen suunnittelema suihkulähde *Keskusaukion kaivohuone* (1989), joka paremmin tunnetaan nimellä *Rotuaarin pallo*.

## Lähteet

## Aiheesta muualla
Frizzle Fry

**Frizzle Fry** on Primuksen esikoisalbumi, joka julkaistiin helmikuussa 1990.

## Kappaleet
#
#
#
#
#
#
#
#
#
#
#
#
#
#

## Kokoonpano
* Les Claypool – bassot, laulu
* Larry LaLonde – kitarat
* Tim ”Herb” Alexander – rummut

## Arvostelut
* AllMusic: 

## Lähteet

## Aiheesta muualla
*
Ammunta kesäolympialaisissa 1896 – miesten 25 metrin palvelusrevolveri

**Miesten 25 metrin palvelusrevolveri [[Kesäolympialaiset 1896|kesäolympialaisissa 1896]]** käytiin 10. huhtikuuta Kallithean ampumaradalla. Kilpailuun osallistui 16 kilpailijaa neljästä maasta. Kilpailiussa jokainen urheilija ampui kolmekymmentä laukausta viidessä kuuden sarjassa. Kilpailun voitti Yhdysvaltain John Paine, joka osui maaliin 25 kertaa. Hänen veljensä Sumner Paine sijoittui toiseksi. Amerikkalaisten käyttämät Colt-aseet olivat huomattavasti muiden kilpailijoiden revolvereja parempia. 

## Tulokset

## Lähteet
Ammunta kesäolympialaisissa 1896 – miesten 25 metrin olympiapistooli

**Miesten 25 metrin olympiapistooli [[Kesäolympialaiset 1896|kesäolympialaisissa 1896]]** käytiin 11. huhtikuuta Kallithean ampumaradalla. Kilpailuun osallistui vain neljä ampujaa, koska Yhdysvaltalaiset veljekset Sumner Paine ja John Paine hylättiin kilpailusta, sillä kilpailussa olivat sallittuja vain suustaladattavat 45 kaliiperin pistoolit, jollaista heillä ei ollut käytössä. Jokainen kilpailija ampui 30 laukausta viidessä kuuden sarjassa. Kilpailun voitti kreikkalainen Ioannis Frangudis, joka osui maaliin 23 kertaa.

## Tulokset

## Lähteet
Innocent Eyes (Delta Goodremin kokoelma-albumi)

**Innocent Eyes** on australialaisen laulaja Delta Goodremin Japanissa vuonna 2006 julkaisema kokoelmalevy. Kokoelma sisältää kappaleita Goodremin kahdelta ensimmäiseltä albumilta Innocent Eyes ja Mistaken Identity sekä aiemmin julkaisemattoman kappaleen "Flawed". "Flawed" julkaistiin myös singlenä.

## Kappaleet
# Born to Try – 4:15
# Lost Without You – 4:10
# A Little Too Late – 3:31
# Last Night on Earth – 4:10
# Flawed – 4:27
# Almost Here (ft. Brian McFadden) – 3:51
# Extraordinary Day – 4:17
# Innocent Eyes – 3:54
# Not Me, Not I – 4:27
# Never Fades Away – 3:36
# Predictable – 3:40
# My Big Mistake – 3:44
# Be Strong – 4:03
# Out of the Blue – 4:23

## Aiheesta muualla
* ''Innocent Eyes'' discogs.com -sivustolla
Masters of the Universe: The Arcade Game

**Masters of the Universe: The Arcade Game** on Intellivisionin kehittämä vuonna  julkaistu toimintapeli. Peli on julkaistu Atari 2600:lle, Commodore 64:lle ja ZX Spectrumille. Se perustuu 1980-luvun animaatiosarjaan *[[He-Man (vuoden 1983 animaatiosarja)|He-Man]]*.

## Juoni
Skeletor on saanut haltuunsa taikaa antavan kiven, jonka avulla hän saa haltuunsa harmaakallo linnan. Skeletor sieppaa linnassa asuvan Velhottaren ja luo lauman sotilaita hyökätäkseen He-Manin palatsiin. He-Manin täytyy ensin pelastaa Orko loitsusta, joka pitää hänet vankina. Tämän jälkeen He-Manin on taisteltava Skeletorin armeijaa vastaan tietyn ajan puitteissa ja pelastaa harmaakallo linna Skeletorin hallinnasta, sekä Velhottaren.

## Lähteet
Einari Uusikylä

**Kaarlo Einari Aleksanteri Uusikylä** (vuoteen 1926 *Frisk*; 9. tammikuuta 1890 Vaasa − 29. heinäkuuta 1973 Vaasa) oli suomalainen taidemaalari, joka kuvasi Vaasaa ja sen saaristoa. Hänen maalauksiaan on Tikanojan taidekodin peruskokoelmassa.

Uusikylän teoksia oli ensi kerran esillä Helsingin taidehallissa vuonna 1929. Elannokseen taiteessa kouluttamaton Uusikylä teki myös metallinpakotuksia kuten lampetteja ja peilinkehyksiä.

Eemu Myntti, Eero Nelimarkka ja Einari Uusikylä olivat lapsuudenystäviä ja pitivät yhteyttä läpi elämänsä: he kirjoittelivat toisilleen kirjeitä, tapasivat kahviloissa ja maalasivat toisistaan muotokuvia. 

Einari Uusikylän poika oli taidemaalari Pentti Uusikylä, ja kasvatustieteilijä Kari Uusikylä on hänen pojanpoikansa.

Einari Uusikylä kuoli vuonna 1973. Hänet on haudattu Vaasassa Vaasan uudelle hautausmaalle.

## Lähteet

## Aiheesta muualla
* Einari Uusikylä kuvataiteilijamatrikkelissa
* Kauneuden kaipuu. Einari Uusikylän päiväkirja 1913-1947. Julkaisija Pohjanmaan taidetoimikunta 2003. 
*Kirjav@ - Valtion taidemuseon kirjaston kokoelmatietokanta
Andijk

**Andijk** on kylä ja entinen kunta Alankomaissa, Pohjois-Hollannin maakunnassa, Länsi-Friisinmaan alueella. Vuoden 2008 lopussa sen asukasluku oli 6&nbsp;476. Andijk ja Wervershoof yhdistyivät 1. tammikuuta 2012 Medemblikin kuntaan.

## Lähteet

## Aiheesta muualla
Lettokilpisammal

**Lettokilpisammal** (*Cinclidium stygium*) on kilpisammalten sukuun kuuluva sammal.

## Ulkonäkö
Lettokilpisammal on väriltään voimakkaan punainen ja sen varrella on ritsoideja. Sen lehdet ovat soikeita, terävä ja suippokärkisiä. Lehden reuna on hampaaton. Vaikka lettokilpisammal on yksikotinen, sillä on melko harvoin itiöpesäkkeitä.

## Levinneisyys
Lettokilpisammalta kasvaa pohjoisella pallonpuoliskolla lauhkealla ja etenkin viileällä vyöhykkeellä sekä Tulimaassa. Suomessa pohjoisessa yleinen ja etelässä alueellisesti uhanalainen. Pohjanmaalla ja Pohjois-Karjalan ja Kainuun alueella se on luontoarvoja osoittava laji.

## Elinympäristö
Lettokilpisammal kasvaa runsasravinteisten lettojen väli- ja rimpipinnoilla, lähteiden ympäristössä ja muilla kosteilla kalkkipitoisilla paikoilla.

## Lähteet
Bob Avakian

**Bob Avakian** (s. 7. maaliskuuta 1943) on yhdysvaltalainen poliitikko. Hän on johtanut Yhdysvaltain Vallankumouksellista kommunistista puoluetta järjestön perustamisesta (1975) lähtien. Avakian on julkaissut useita kommunismin teoriaa käsitteleviä kirjoja. Hänet tunnetaan ateistisena ajattelijana, ja hän argumentoi uskontoja vastaan teoksessaan *Away With All Gods! Unchaining the Mind and Radically Changing the World*.

Avakianin nykyisin johtama marxilais-leniniläis-maolainen puolue syntyi hänen aiemmin perustamansa Revolutionary Unionin pohjalta. Hänellä oli myös läheiset siteet mustiin panttereihin.

## Lähteet

## Aiheesta muualla
* Viralliset sivut
Ammunta kesäolympialaisissa 1896 – miesten 30 metrin vapaapistooli

**Miesten 30 metrin vapaapistooli [[Kesäolympialaiset 1896|kesäolympialaisissa 1896]]** käytiin 11. huhtikuuta Kallithean ampumaradalla. Siihen osallistui viisi urheilijaa kolmesta eri valtiosta. He ampuivat 30 laukausta viidessä kuuden sarjassa. Kilpailun voitti Yhdysvaltain Sumner Paine, joka osui maaliin 24 kertaa. 

## Tulokset

## Lähteet
Varkauden vesitorni

**Varkauden vesitorni** on Varkaudessa sijaitseva vesitorni, joka on samalla myös asuinkerrostalo. Vesitornikerrostalon rakentaminen aloitettiin vuonna 1954 ja valmistui vuonna 1956.Torni on 45 metriä korkea. Se oli aikoinaan Suomen korkein asuttu rakennus, ja edelleenkin se on Varkauden näkyvin maamerkki.

Kaupunginarkkitehti Kalevi Väyrysen suunnittelema vesitornikerrostalo ratkaisi Varkauden kauppalan kolme kunnallista ongelmaa kerralla. Kasvava kauppala tarvitsi vesitornin vesihuollon järjestämiseksi, runsaasti uusia vuokra-asuntoja kasvavalle väestölle ja toimitilat Savon museolle (nykyinen Varkauden museo). Yhdellä vesitornikerrostalolla ratkaistiin kaikki kolme rakennustarvetta. Varkauden museo toimi rakennuksessa vuosina 1956&ndash;1983 ja Varkauden taidemuseo 1984&ndash;1992. Vuosien 1992&ndash;1993 remontissa museotilat muutettiin asuinkäyttöön ja taidemuseo muutti Päiviönsaareen Ahlströminkadulle. Asuinkerroksia talossa on yksitoista.

Juho ”Jussi” Voutilaisen raudoittaman vesitornin katolla on näköalatasanne ja kahvila. Näköalatasanne oli pitkään Varkauden suosituin matkailukohde.

Vesitorni sijaitsee Taulumäen kaupunginosassa Nakskovinkadun päässä, ja se on linjassa Varkauden Kauppakadun kanssa. 

## Lähteet
Kahden vuoden loma-aika

**Kahden vuoden loma-aika** () on Jules Vernen kirjoittama nuortenromaani. Se julkaistiin ensimmäisen kerran Ranskassa vuonna 1888.

## Juoni

Viisitoista 6–15-vuotiasta, pääosin englantilaissyntyistä uusiseelantilaista koulupoikaa, joiden joukossa on kaksi ranskalaista, yksi amerikkalainen ja afrikkalaissyntyinen, pääsevät mukaan purjehdukselle Uuden-Seelannin ympäri pienellä kuunarilla. Kovenevan sään vuoksi alus jää kuitenkin laituriin, ja vakituinen miehistö menee kapakoihin. Lähdön on määrä tapahtua seuraavana aamuna. Poikien ollessa nukkumassa yksi heistä, kujeisiin taipuva kymmenvuotias ranskalaispoika Paul Martinet, irrottaa kiinnitysköydet ja alus ajautuu myrskyn mukana avomerelle. 

Pitkän kamppailun jälkeen alus haaksirikkoutuu tuntemattomalle saarelle, jossa alkaa kova taistelu selviämisestä. Vanhimpien poikien, ensin amerikkalaisen Gordonin ja myöhemmin ranskalaisen Henri Martinet’n, johdolla pojat selviävät saaren ankarista talvista. Toisaalta johtajat eivät välty vastustukselta englantilaisvoittoisessa joukossa, mutta lopulta kansallisuuksista johtuvat erimielisyydet saadaan sovittua.   

Myöhemmin kuvaan tulee mukaan amerikkalainen kotiopettajatar Kitty Reddy. Hän oli ollut matkustajana Severn-nimisessä kauppalaivassa, jonka miehistö nousi kapinaan ja tappoi kapteenin, perämiehen ja matkustajat. Toinen perämies onnistui pelastamaan Kittyn hengen. Hän uhkasi, ettei ohjaa laivaa, jos Kitty tapetaan, ja navigointitaidottomat rosvot myöntyivät. Tulipalon vuoksi alus oli pakko hylätä pian, ja joukko pääsi pelastusveneellä samalle saarelle kuin pojat. 

Kitty ja perämies Evans pääsivät rosvoilta pakoon, ja alkoi ankara taistelu, joka loppui vasta viimeisenkin rosvon kuoltua.  

Evans tietää kertoa pojille, missä he ovat: syrjäisellä saarella nimeltä Uusi Hannover, noin viikon matkan päässä Punta Arenasista, Chilen rannikolta. Pelastusvene korjataan ja saarelaiset pääsevät kotimatkalle. Jo toisena päivänä he kohtaavat kauppalaivan, joka on menossa Uuteen-Seelantiin ja vie kaikki kotiin.

## Anime-elokuva
Japanilainen Toei Animation on tehnyt kirjan pohjalta anime-elokuvan vuonna 1982. Elokuvan on ohjannut Masayuki Akihi. Elokuva poikkeaa melko paljon kirjan tarinasta.

## TV-sarja
Ranskan TV tuotti vuonna 1974 yhteistyössä muutamien muiden eurooppalaisten tv-kanavien kanssa Vernen kirjan pohjalta kuusiosaisen televisiosarjan *Deux ans de vacances*, joka esitettiin Suomen ykköskanavalla Mainostelevision ohjelmistossa alkusyksystä 1977. TV-sarjan ohjasi Gilles Grangier.

## Lähteet

## Aiheesta muualla

*Teoksen eri laitosten kansikuvia
Kapteeni Hatteras

**Kapteeni Hatteras** on Jules Vernen kirjoittama seikkailuromaani Jäämereltä. Kirja on ilmestynyt suomeksi kolmena niteenä: **Pohjoista kohti**, **Talvi napajäissä** ja **Kapteeni Hatteras**.

## Juoni

Salaperäinen nimimerkillä K.Z. esiintyvä rahoittaja rakennuttaa Englannissa priki *Forward*in, johon pestataan osaava miehistö. Matka suuntautuu kohti pohjoista. Työ ei suju kriiseittä, ja lopulta tuhon partaalla paljastuu kuka salaperäinen kapteeni on: hän on matruusi Garryn hahmossa piillyt John Hatteras, pelottavan kuuluisa pohjoisen tutkija: hänen retkikuntansa ovat yleensä päättyneet tuhoisasti. Niin käy nytkin: alus juuttuu talveksi jäihin, ja hiilet uhkaavat loppua. Kapteeni, lääkäri ja kirvesmies lähtevät etsimään tiedossa ollutta Belcherin retkikunnan hiilivarastoa, jotta talvesta selvittäisiin - tosin turhaan ja sillä välin miehistö nousee kapinaan, ottaa reet ja veneen sekä lähtee kohti etelää sytyttäen laivan palamaan lähtiessään. He tuhoutuvat matkallaan. Vain pursimies jää paikalle odottamaan kapteenin paluuta.  

Hiukan myöhemmin löydetään haaksirikkoutunut amerikkalaisalus *Porpoise* ja sen kapteeni Altamont juuri ja juuri hengissä. Aluksen varusteilla selvitään talvesta eräänlaisessa lumilinnassa.  

Keväällä rakennetaan pursi hylyn laudoista ja matka kohti pohjoisnapaa jatkuu. Tavoite saavutetaan, mutta kapteeni Hatterasin järki sammuu hänen astuessaan tulivuoren huipulle, johon pohjoisnapa on mitattu.  

Retkikunnan rippeet pelastuvat kuin ihmeen kautta poikkeuksellisen kauas pohjoiseen tulleeseen tanskalaiseen hylkeenpyyntialukseen ja palaavat Englantiin.  

Saavutus vahvistetaan - mutta kapteeni Hatteras jää mielisairaalaan, yhä marssien kohti pohjoista. 

## Lähteet

## Aiheesta muualla
Kalliopalmikkosammalet

**Kalliopalmikkosammalet** (*Hypnum*) on palmikkosammalten lahkoon kuuluva suku, johon kuuluu 11 Suomessa esiintyvää lajia. Kalliopalmikkosammal on lajeista yleisin ja se esiintyy koko Suomessa. Vuomapalmikkosammal kasvaa vain yhdellä paikalla Kuusamossa ja se on äärimmäisen uhanalainen.

## Suomessa esiintyvät kalliopalmikkosammallajit

* *Hypnum andoi* - nipukkapalmikkosammal
* *Hypnum bambergeri* - ruskopalmikkosammal
* *Hypnum callichroum* - vuoripalmikkosammal
* *Hypnum cupressiforme* - kalliopalmikkosammal
* *Hypnum hamulosum* - pohjanpalmikkosammal
* *Hypnum holmenii* - vuomapalmikkosammal
* *Hypnum imponens* - etelänpalmikkosammal
* *Hypnum pallescens* - pikkupalmikkosammal
* *Hypnum recurvatum* - kalkkipalmikkosammal
* *Hypnum revolutum* - tunturipalmikkosammal
* *Hypnum vaucheri* - pahtapalmikkosammal

## Lähteet

## Aiheesta muualla
*ITIS: Hypnum
Russian Government Cup

**Russian Government Cup** on Venäjällä pelattava kansainvälinen miesten maajoukkueiden jääpalloturnausturnaus, joka on järjestetty vuodesta 1972 lähtien. Turnaus järjestetään joka toinen vuosi joulukuussa. Turnaukseen osallistuvat tavallisesti Venäjä, Ruotsi, Suomi ja Norja, mutta myös Yhdysvallat ja Unkari ovat ajoittain osallistuneet. Joskus myös Neuvostoliiton ja Venäjän seurajoukkueet, osatasavaltojen ja alueiden joukkueet sekä maiden kakkos- ja juniorimaajoukkueet ovat olleet mukana turnauksessa lisäjoukkueina.

## Historia
Russian Government Cup järjestettiin Neuvostoliitossa ensimmäistä kertaa vuonna 1972. Tuolloin ja aina neuvostoajan loppuun asti kilpailu oli nimeltään *Rossija-turnaus*, järjestäjä sanomalehti *[[Sovetskaja Rossija (lehti)|Sovetskaja Rossijan]]* mukaan.  1972–2002 turnaus pelattiin välivuosina, jolloin maailmanmestaruuskilpailuja ei järjestetty. Ensimmäisinä vuosina turnauksen urheilullinen ero jääpallon maailmanmestaruuskilpailuihin oli, että MM-kisat 1969–1981 pelattiin kaksinkertaisella sarjalla ja Rossija-turnaus yksinkertaisella. Yleensä turnaukseen osallistuivat Neuvostoliitto, Ruotsi, Suomi ja Norja. Yhdysvallat osallistui turnaukseen ensi kerran 1988 ja Unkari 1990.

Vuoden 2002 turnaukseen asti Russian Government Cupit pelattiin tammikuusta maaliskuuhun ulottuvalla ajanjaksolla. Samana ajanjaksona pelattavaksi suunniteltu, seuraava vuoden 2004 turnaus siirrettiin kuitenkin pelattavaksi jo vuoden 2003 joulukuussa, kun Kansainvälinen jääpalloliitto 25. lokakuuta 2002 oli päättänyt järjestää maailmanmestaruuskilpailut joka vuosi vuodesta 2004 alkaen. Seuraava Russian Government Cup järjestettiin 2006.

## Turnaukset ja voittajat

## Katso myös
*Jääpallon maailmanmestaruuskilpailut

## Lähteet
*
*
*
Karpaattien linna

**Karpaattien linna** on Jules Vernen seikkailuromaani vuodelta 1892. Kirjan suomennoksen (Pentti Kähkönen, WSOY 1978) loppuun on liitetty kirjailijan pojan Michel Vernen vuonna 1889 kirjoittama novelli *Amerikkalaisen lehtimiehen päivä 2889*.

Teoksen linnan esikuvaksi arvellaan Poenarin linnaa Romanian keskiosassa.

## Juoni

Romanialainen musiikkimaanikko rakastuu italialaiseen oopperalaulajatar Stillaan ja seuraa tätä varjon lailla esityksestä esitykseen ja kaupungista kaupunkiin. Seuraaminen muuttuu kuitenkin lopulta ahdistavaksi. Laulajatar kuolee näyttämölleen häidensä aattona: hänen piti mennä naimisiin nuoren kreivi de Telekin kanssa seuraavana päivänä. Romanialainen kirjoittaa lyhyen syytösviestin kreiville ja katoaa. Hiukan myöhemmin hänen linnastaan alkaa kuulua Stillan lauluääni ja naisen hahmo ilmestyy muureille. Tästä alkaa tarina, joka päättyy linnan tuhoon, maanikon kuolemaan ja kreivin pitkään pimeämielisyyteen.

## Lähteet

## Aiheesta muualla
*The Castle of the Carpathians Internet Archive 
*The Castle of the Carpathians LibriVox-äänikirja
Sumner Paine

**Sumner Paine** (13. toukokuuta 1868 Boston &ndash; 18. toukokuuta 1904 Boston) oli yhdysvaltalainen ampuja ja olympiavoittaja. Hän osallistui veljensä Johnin kanssa Ateenan olympialaisiin 1896, joissa hän voitti kultaa 30 metrin vapaapistoolin kilpailussa ja hopeaa 25 metrin palvelusrevolverilla.  

## Lähteet

* Painen profiili sports-reference.com -sivustolla
Nikólaos Morákis

**Nikólaos Morákis** (), sukunimi usein myös **Ntorákis** tai *Dorákis* (Ντοράκης), oli kreikkalainen ampuja ja olympiamitalisti. Hän voitti pronssia Ateenan olympialaisissa 1896 25 metrin palvelusrevolverin kilpailussa, jonka lisäksi hän sijoittui samoissa kisoissa neljänneksi 30 metrin vapaapistoolissa. 

## Lähteet

* Dorakisin profiili sports-reference.com -sivustolla
Bergen (Pohjois-Hollanti)

**Bergen** on kunta ja kylä Alankomaissa, Pohjois-Hollannin maakunnassa. Kunnassa on arviolta 29&nbsp;943 asukasta (vuonna 2016) ja sen pinta-ala on 97,1 neliökilometriä. 

## Lähteet

## Aiheesta muualla
Terje Pedersen

**Terje Olav Pedersen** (s. 9. helmikuuta 1943 Oslo) on entinen norjalainen  keihäänheittäjä. Hän voitti keihäänheiton Norjan-mestaruuden vuosina 1960 ja 1962–1964. Kesäolympialaisiin Pedersen osallistui 1960 ja 1964, mutta kummallakaan kerralla hän ei kilpaillut finaalissa.

Pedersen teki vanhalla keihäsmallilla kaksi maailmanennätystä, molemmat Oslon Bislettillä. Ensimmäinen ennätyksistä, 87,12 metriä, tuli 1. heinäkuuta 1964 ja toinen, 91,72 metriä, 2. syyskuuta 1964. Jälkimmäinen jäi hänen uransa parhaaksi heitoksi. Pedersen valittiin keihään maailmanennätystuloksensa ansiosta Norjan vuoden urheilijaksi 1964.

## Lähteet
Arkaainen

**Arkaainen** saattaa viitata seuraaviin aiheisiin:

* Arkaainen kausi, arkeologiassa käytetty periodisointi
** Amerikan arkaainen kausi
** Kreikan arkaainen kausi
* Arkaainen latina
* Arkaainen hymy

## Katso myös
* Arkaismi, kieli tai sanasto joka ei ole enää ajanmukaista
Letrotsoli

**Letrotsoli** (C17H11N5) on laajalle levinneen rintasyövän vaihdevuosien jälkeiseen hoitoon tarkoitettu lääke. Letrotsolin teho perustuu aromataasientsyymin toiminnan estämiseen. 

## Synteesi
Letrotsolisynteesin lähtöaineena on 4-bromimetyylibentsonitriili, joka reagoi imidatsolin kanssa muodostaen välituotteen. Välituotteesta poistetaan protoni ja se reagoi para-fluoribentsonitriilin kanssa muodostaen letrotsolia. 

## Vaikutusmekanismi
Estrogeenihormonit voivat voimistaa rintasyöpäkasvaimen suurentumista. Aromataasi on entsyymi, joka muuntaa androgeenejä estrogeeneiksi. Letrotsoli on aromataasin inhibiittori eli se estää entsyymin toimintaa. Tällöin ihmisen elimistön estrogeenipitoisuus alenee ja niiden syövän etenemistä voimistava vaikutus heikkenee.  

Letrosolia käytetään joko ainoana liitännäishoitona tai yhdessä tamoksifeenin kanssa. Letrotsolin on todettu ehkäisevän rintasyövän uusiutumista jonkin verran tehokkaammin kuin tamoksifeenin. 

## Lähteet

## Aiheesta muualla
*Human Metabolome Database (HMDB): Letrozole 
*KEGG: Letrozole 
*ChemBlink: Letrozole
Torpedo Ust-Kamenogorsk

**Torpedo Ust-Kamenogorsk** () on kazakstanilainen jääkiekkoseura, joka on kotoisin Öskemenistä (ven. Ust-Kamenogorsk) Itä-Kazakstanin alueelta.

## Historia
### Neuvostoaika ja Venäjä
Torpedo Ust-Kamenogors perustettiin vuonna 1955. Se pääsi osallistumaan Neuvostoliiton toiselle sarjatasolle Pervaja Ligaan ensi kerran kaudella 1963–1964. Kaudella 1966–1967 Torpedo taisteli sarjan mestaruudesta, mutta hävisi Metallurg Novokuznetskille. Tätä korkeammalle Torpedo ei sijoittunut ja kauden 1976–1977 päätteeksi joukkue putosi Neuvostoliiton kolmannelle sarjatasolle Vtoraja Ligaan. Torpedo nousi takaisin Pervaja Ligaan kahden vuoden jälkeen ja nousi kaudeksi 1987–1988 Neuvostoliiton pääsarjaan, joskin putosi yhden kauden jälkeen takaisin. Torpedo nousi uudelleen pääsarjaan kaudella 1989–1990 ja onnistui pitämään siellä paikkansa sarjan alasajoon saakka.

Neuvostoliiton hajottua Torpedo jatkoi alueen pääsarjassa ensin ssa ja sitten Kansainvälisessä liigassa. Kun Venäjälle perustettiin oma pääsarja, eikä siihen ei otettu alkuun ulkomaisia seuroja, oli Torpedon liityttävä maan toiselle tasolle Vysšaja Ligaan. Vysšaja Ligassa joukkue vaihtoi vuonna 2001 nimensä HK Kaztšink-Torpedoksi. HK Kaztšink-Torpedo jatkoi myös uudistetussa VHL-liigassa. Vuonna 2015 seura otti käyttöön alkuperäisen nimensä.

### Kazakstanin pääsarja ja kansainväliset pelit

Neuvostoliiton kaaduttua Kazakstanissa perustettiin oma kansallinen jääkiekkoliiga, Kazakstanin mestaruussarja. Torpedo siirsi Pervaja Ligassa pelanneen kakkosjoukkueensa kyseiseen sarjaan ja hallitsi liigaa sen ensimmäiset vuosikymmenet. Torpedo on voittanut liigan mestaruuden ennätykselliset 13 kertaa, joista kahdesti kuusi kertaa peräkkäin. Joukkue on ainoa perustajajoukkue, joka on edelleen mukana liigassa.

HK Kaztsink-Torpedo on osallistunut jääkiekon Continental Cupiin kolmesti, vuosina 2004, 2005 ja 2008. Vuonna 2008 joukkue saavutti Cupissa kolmannen sijan.

## Joukkue kaudella 2025–2026

### Valmennus & Joukkueenjohto
* **Päävalmentaja:** Andrei Korabejnikov 
* **Apuvalmentaja:** Aleksandr Lipin 
* **Apuvalmentaja:** Andrei Raiski 
* **Maalivahtivalmentaja:** Ivan Pološkov 

*Lähde: EliteProspects*

## Lähteet
Ioánnis Fragkoúdis

**Ioánnis Fragkoúdis** (, usein *Ioannis Frangudis*; 1863 Limassol, Kypros &ndash; 19. lokakuuta 1916 Staten Island, New York, Yhdysvallat) oli kreikkalainen ampuja ja olympiavoittaja. Ateenan olympialaisissa 1896 hän kilpaili neljässä viidestä ampumalajista, voitti niissä kolme mitalia ja toimi kisojen ammuntasihteerinä. Fragkoúdis voitti kultaa 25 metrin olympiapistoolissa, hopeaa 300 metrin sotilaskiväärissä ja pronssia 30 metrin vapaapistoolissa. Lisäksi hän sijoittui neljänneksi 25 metrin palvelusrevolverikilpailussa.

## Lähteet

* Frangudisin profiili sports-reference.com -sivustolla
Mongolianhiirihaukka

**Mongolianhiirihaukka** (*Buteo hemilasius*) on aasialainen päiväpetolintu.

## Koko ja ulkonäkö
Linnun pituus on 57–67&nbsp;cm ja siipien kärkiväli 143–161&nbsp;cm. Se muistuttaa suuresti arohiirihaukkaa, jonka alalajina sitä on joskus pidetty. Höyhenpuvun väritys voi vaihdella suuresti, yleensä lintu on hyvin tumma.

## Esiintyminen
Mongolianhiirihaukat elävät Keski-Aasiassa Tienšanin itäosista ja Altailta Mongoliaan ja Mantšuriaan, ja sieltä eteläiseen Tiibetiin ja ehkä Himalajalle. Talvella niitä tavataan Korean niemimaalla, Pohjois- ja Keski-Kiinassa, Pohjois-Intiassa ja satunnaisesti Japanissa ja Iranissa sekä kerran Romaniassa. Sen elinympäristön ala on 100&nbsp;000–1&nbsp;000&nbsp;000&nbsp;neliökilometriä ja maailman populaatio on kooltaan 10&nbsp;000–100&nbsp;000&nbsp;yksilöä. Lajia ei ole tavattu Suomessa.

## Elinympäristö
Laji elää pääasiassa vuoristojen avomailla 1&nbsp;000–4&nbsp;000&nbsp;metrin, joskus jopa 5&nbsp;000&nbsp;metrin korkeudella.

## Ravinto
Mongolianhiirihaukan ravintona ovat pääasiassa pikkujyrsijät.

## Lähteet
* Cramp, Stanley (päätoim.) 1980: Handbook of the Birds of Europe, the Middle East and North Africa. Vol. II. – Oxford University Press. Hongkong.

### Viitteet
Bussum

**Bussum** on entinen kunta Alankomaissa, Pohjois-Hollannin maakunnan kaakkoisosassa. Vuoden 2008 lopussa sen asukasluku oli 31&nbsp;968. Se on nykyisin osa Gooise Merenin kuntaa.

## Aiheesta muualla
Castricum

**Castricum** on kunta ja paikkakunta Alankomaissa, Pohjois-Hollannin maakunnassa. Siellä on arviolta 34&nbsp;604 asukasta (vuonna 2016) ja sen pinta-ala on 49,67 neliökilometriä.

## Lähteet

## Aiheesta muualla
NBA-kausi 2009–2010

**NBA-kausi 2009–2010** oli NBA-liigan 64. kausi. Runkosarja alkoi 27. lokakuuta 2009 ja päättyi 14. huhtikuuta 2010, jonka jälkeen käynnistyneiden pudotuspelien päätteeksi, 17. kesäkuuta, Los Angeles Lakers uusi edelliskauden mestaruutensa kaatamalla Boston Celticsin finaalisarjassa otteluvoitoin 4–3.

## Tapahtumia

* pelattiin Dallasissa ja idän joukkue voitti sen pistein 141–139. Ottelun parhaana pelaajana palkittiin Miami Heatin Dwyane Wade. Ottelua seurasi Cowboys Stadiumilla ennätyksellinen 108 713 hengen yleisö.

## Runkosarja

V=voitot, H=häviöt, V%=voittoprosentti, *=divisioonansa voittaja

### Pelaajatilastot

## Pudotuspelit

## Palkitut pelaajat

* **Arvokkain pelaaja (MVP):** LeBron James, Cleveland Cavaliers
* **Vuoden tulokas:** Tyreke Evans, Sacramento Kings
* **Vuoden puolustuspelaaja:** Dwight Howard, Orlando Magic
* **Paras kuudes pelaaja:** Jamal Crawford, Atlanta Hawks
* **Kehittynein pelaaja:** Aaron Brooks, Houston Rockets
* **Vuoden valmentaja:** Scott Brooks, Oklahoma City Thunder
* **Finaalien MVP:** Kobe Bryant, Los Angeles Lakers

## Aiheesta muualla
Lev Tolstoi (täsmennyssivu)

**Lev Tolstoi** voi viitata seuraaviin:

* Lev Nikolajevitš (Leo) Tolstoi (1828–1910), venäläinen kirjailija
* Lev Lvovitš Tolstoi (1869–1945), venäläinen kirjailija
* Lev Tolstoi, taajama Lipetskin alueella Venäjällä
* Lev Tolstoin piiri, aluehallintoyksikkö Lipetskin alueella Venäjällä
* 2810 Lev Tolstoj, asteroidi
Anna Abreun diskografia

Tämä on Anna Abreun diskografia. Listasijoitukset albumeissa viittaavat Suomen viralliseen albumilistaan.

## Studioalbumit

## Kokoelmat

## Singlet

### Muut singlet

### Muut listasijoitukset

## Musiikkivideot
* *End Of Love* (ohjannut Kusti Manninen)
* *Ivory Tower* (ohj. Kusti Manninen)
* *Vinegar* (ohj. Kusti Manninen)
* *Silent Despair* (ohj. Misko Iho)
* *Music Everywhere* (ohj. Mikko Harma)
* *Impatient* (ohj. Mikko Harma)
* *Hysteria* (ohj. Mikko Harma)
* *Stereo* (ohj. Jaakko Itäaho)
* *Ra-ta ta-ta* (ohj. Hannu Aukia)
* *Right In Front Of You* (ohj. Taito Kawata)
* *Bandana* (ohj. Joonas Kenttämies)
* *Lusikat* (ohj. Teemu Heljo)
* *20 Ave Mariaa* (ohj. kaverikarim)

## Vierailut / muut kappaleet
;Broken
Julkaistu Idols-kokoelmalla vuonna 2007. Sijoittunut myös latauslistan 11. sijalle.

;Work It Out
Julkaistu Now -albumin digitaalisen version bonuskappaleena. Sijoittunut myös latauslistan 27. sijalle.
 
;Rush
Julkaistu Don Johnson Big Bandin albumilla Records Are Forever.

;Showdown
Julkaistu *Just A Pretty Face?* -albumin digitaalisella versiolla sekä digitaalisena singlenä muutamissa Euroopan maissa.

;Move With Me
Nestlé FITNESS-täysjyväpatukka-kampanjan ”lahjakappale”, jonka pystyi lataamaan itselleen keräämällä koodit kahdesta eri Annan kuvalla varustetusta FITNESS-täysjyväpatukka-pakkauksesta.

## Lähteet
Eurooppalainen liberalismi

**Eurooppalainen liberalismi: Etiikka, talous, politiikka** on Kari Saastamoisen kirja, jossa Saastamoinen käsittelee eräiden liberaalien näkemyksiä. Luvun tai puoliluvun saaneet liberaalit ovat Adam Smith, Benjamin Constant, Alexis de Tocqueville, Immanuel Kant, Wilhelm von Humboldt, John Stuart Mill ja Friedrich von Hayek. Näiden lisäksi oman lukunsa saavat kollektivisti, sosiaaliliberaali L. T. Hobhouse ja markkinaliberalismin kriitikko John Gray.

## Lähteet
* 

## Aiheesta muualla
*
Geórgios Orfanídis

**Geórgios D. Orfanídis** (; 1859 İzmir, Osmanien valtakunta &ndash; 1942) oli kreikkalainen ampuja ja olympiavoittaja. Hän osallistui Ateenan olympialaisiin 1896, Lontoon olympialaisiin 1908 ja välikisoihin 1906. Ensimmäisissä olympialaisissa Orfanídis osallistui kaikkiin viiteen lajiin. Hän voitti kultaa 300 metrin sotilaskiväärissä ja hopeaa 25 metrin olympiapistoolissa. Kymmenen vuotta myöhemmin Ateenan välikisoissa hän tähtäsi kultaa 50 metrin vapaapistoolissa, mutta Lontoon kisoissa Orfanídis ei enää pystynyt mitaleille. 

## Lähteet

* Orfanídiksen profiili sports-reference.com -sivustolla  

### Viitteet
Leszek Balcerowicz

**Leszek Henryk Balcerowicz** (s. 19. tammikuuta 1947 Lipno, Puola) on puolalainen taloustieteilijä, professori ja maan entinen valtiovarainministeri.

Balcerowicz alkoi neuvoa Solidaarisuus-liikettä jo ennen sen valtaantuloa ja joutui siksi valtaapitävän kommunistipuolueen epäsuosioon. Valtiovarainministerinä hän oli syyskuusta 1989 elokuuhun 1991 ja uudelleen 31. lokakuuta 1997 – 8. kesäkuuta 2000. Valtion korkeimman kunniamerkin hän sai 11. marraskuuta 2005. Hän on myös YK:n Commission on Legal Empowerment of the Poor -komission jäsen.

Puolassa pyrittiin Balcerowiczin ja professori Jeffrey Sachsin johdolla siirtymään markkinatalouteen vuodesta 1990 alkaen mahdollisimman nopeasti. Puolan elintaso kohosi ”20 vuodessa enemmän kuin missään muualla”, ja vuonna 2008 Puolan bruttokansantuote oli 77 prosenttia korkeampi kuin 1989. Tätä Balcerowizin politiikkaa kutsuttiin šokkiterapiaksi. Balcerowicz esitti vuonna 2009, että Puolan pitäisi entistä nopeammin purkaa sääntelyä ja yksityistää loput valtion omistamat yritykset.

## Lähteet

## Aiheesta muualla
Frank (albumi)

**Frank** on laulaja-lauluntekijä Amy Winehousen esikoisalbumi vuodelta 2003.

## Kappaleet

### Alkuperäispainos
# Intro / Stronger Than Me – 3:54
# You Sent Me Flying / Cherry – 6:50
# Know You Now – 3:03
# Fuck Me Pumps – 3:20
# I Heard Love Is Blind – 2:10
# Moody's Mood for Love / Teo Licks – 3:28
# (There Is) No Greater Love – 2:08
# In My Bed – 5:17
# Take the Box – 3:20
# October Song – 3:24
# What Is It About Men – 3:29
# Help Yourself – 5:01
# Amy Amy Amy / Outro – 13:14 
#*Brother (piiloraita)
#*Mr Magic (Through the Smoke) (piiloraita)

#### Bonus-CD (Deluxe Edition)
# Take the Box (Original Demo)
# I Heard Love Is Blind (Original Demo)
# Someone to Watch Over Me (Original Demo)
# What It Is (Demo)
# Teach Me Tonight (Live at Hootenanny)
# ’Round Midnight
# Fools Gold
# Stronger Than Me (Live at Later With Jools Holland)
# I Heard Love Is Blind (Live at Concorde)
# Take the Box (Live at Concorde)
# In My Bed (Live at Concorde)
# Mr Magic (Through The Smoke) (Janice Long session)
# There Is No Greater Love (Janice Long session)
# Fuck Me Pumps (MJ Cole Remix)
# Take the Box (Seijis Buggin' Mix)
# Stronger Than Me (Harmonic 33 Remix)
# In My Bed (CJ Mix)

### Saksalainen painos
# Intro / Stronger Than Me – 3:54
# You Sent Me Flying / Cherry – 6:50
# Fuck Me Pumps – 3:20
# I Heard Love Is Blind – 2:10
# (There Is) No Greater Love – 2:08
# In My Bed – 5:17
# Take the Box – 3:20
# October Song – 3:24
# What Is It About Men – 3:29
# Help Yourself – 5:01
# Amy Amy Amy / Outro – 11:03 
#*Brother (piiloraita)
#*Mr Magic (Through the Smoke) (piiloraita)

### Amerikkalainen painos
# Intro / Stronger Than Me – 3:54
# You Sent Me Flying / Cherry – 6:50
# Know You Now – 3:03
# Fuck Me Pumps – 3:20
# I Heard Love Is Blind – 2:10
# Moody's Mood for Love / Teo Licks – 3:28
# (There Is) No Greater Love – 2:08
# In My Bed – 5:17
# Take the Box – 3:20
# October Song – 3:24
# What Is It About Men – 3:29
# Amy Amy Amy / Outro – 13:16 
#*Brother (piiloraita)
#*Mr Magic (Through the Smoke) (piiloraita)

## Singlet
* Stronger Than Me (2003)
* Take the Box (2004)
* In My Bed / You Sent Me Flying (2004)
* Pumps / Help Yourself (2004)

## Arvostelut
* Soundi: 

## Lähteet
Koggenland

**Koggenland** on kunta Alankomaissa, Pohjois-Hollannin maakunnassa, Länsi-Friisinmaan alueella. Siellä on arviolta 22&nbsp;471 asukasta (vuonna 2016) ja sen pinta-ala on 80,52 neliökilometriä.

Koggenland syntyi 1. tammikuuta 2007, kun kaksi aikaisempaa kuntaa, Obdam ja Wester-Koggenland yhdistyivät.

## Lähteet

## Aiheesta muualla
Al Cantello

**Albert Anthony ”Al” Cantello** (9. kesäkuuta 1931 Norristown, Pennsylvania – 2024) oli yhdysvaltalainen keihäänheittäjä. 

Cantello teki 5. kesäkuuta 1959 Comptonissa silloisen keihäsmallin maailmanennätyksen tuloksella 86,04 metriä. Tämä jäi myös hänen henkilökohtaiseksi ennätyksekseen. Seuraavan kerran keihään ME-tulosta paransi italialainen Carlo Lievore kesäkuussa 1961. 

Chicagossa järjestetyissä Pan-Amerikan kisoissa 1959 Cantello saavutti pronssia. Seuraavana vuonna hän osallistui Rooman olympialaisiin, joissa hän sijoittui kymmenenneksi tuloksella 74,70 metriä. Vuonna 1964 yhdysvaltalainen *[[SPORT Magazine|Sport]]*-lehti valitsi Cantellon mukaan kaikkien aikojen yleisurheilujoukkueeseensa. 

Cantello toimi juoksuvalmentajana Yhdysvaltain laivastoakatemiassa vuoteen 2018 asti. Hänet valittiin NCAA:n Keski-Atlantin alueen vuoden valmentajaksi vuosina 1984, 1985, 1992 ja 2016.

## Lähteet
Ryan Maki

**Ryan Maki** (s. 23. huhtikuuta 1985 Medford, New Jersey) on yhdysvaltalainen jääkiekkoilija.

## Ura
Maki oli mukana Yhdysvaltojen kansallisessa jääkiekon kehitysohjelmassa vuosina 2001–2003 ja pelasi Yhdysvaltojen alle 17- ja 18-vuotiaitten maajoukkueissa. Vuonna 2003 hän siirtyi pelaamaan jääkiekkoa Harvardin yliopistoon. Nashville Predators varasi hänet  vuorolla 176. Maki jatkoi Harvardissa pelaamista vielä kaksi vuotta, ennen kuin siirtyi keväällä 2007 Nashvillen farmijoukkue Milwaukee Admiralsiin, jossa pelasi 4 peliä. Heinäkuussa 2007 hän teki Nashvillen kanssa kaksivuotisen sopimuksen, mutta pelasi sopimuksen aikana ainoastaan Milwaukeessa. 

Heinäkuussa 2009 Maki teki uuden kaksisuuntaisen sopimuksen Nashvillen kanssa. Kaudeksi 2010–2011 hän siirtyi DEL-liigassa pelaavaan Hannover Scorpionsiin.

Maki on pelityyliltään voimahyökkääjä.

## Tilastot

## Lähteet
* 
*
BonBon

**Bon Bon** oli suomalainen 1970-luvun lopulla toiminut iskelmäduo, jonka muodostivat Nina Keres (s. 1959) ja Outi Lindgren (s. 1959). Tytöt ystävystyivät Steiner-koulun musiikkiluokalla. He osallistuivat vuonna 1976 Apu-lehden Iskelmähaavi-kiertueelle nimellä Nina ja Outi levyttäen kiertueen *Uudet tähdet tulevat* -kokoelmalle. Levylle pääsivät duetto ”Kylähäät” ja Outin sooloesitykset ”Näinkö aina meille täällä käy” ja ”Uneen aika vaipuu”.

Baccaran menestyksen innoittamana levy-yhtiö EMI kiinnitti duon ja he pääsivät levyttämään nimellä Bon Bon albumillisen käännöskappaleita vuonna 1978. He edustivat myös Suomea Intervision laulukilpailussa Sopotissa. Kesällä 1979 Bon Bon oli mukana Markku Aron kesäkiertueella. Tämän jälkeen sekä Keres että Lindgren siirtyivät opiskelemaan ja valmistuivat ammatteihin musiikin ulkopuolella.

## Diskografia
* 

## Lähteet
Loistolaulumesikot

**Loistolaulumesikot** (*Lichenostomus*) on mesikkojen heimoon kuuluva varpuslintusuku. Loistolaulumesikkojen sukuun kuuluu BirdLifen mukaan kaksi lajia.

## Loistolaulumesikoihin kuuluvia lajeja
* Kultakruunumesikko (*Lichenostomus melanops*)
* Punaviiksimesikko (*Lichenostomus cratitius*)

## Lähteet

## Aiheesta muualla
*ITIS: Lichenostomus